- Чанги чIван ватила, амма доб цебе букIараб гъира-шавкъ я Муил букIинчIо, я асулъ хутIун букIинчIо – Муил васалги саламатал чагIи гIун рукIана. МахIмуд рагъдаса вуссараб мехалъ загIипго вукIана – гьев лъукъун вукIана топил гулла тIотIон ун щварал кесказ, амма цояб чан нухалъ чехьги ссун жанире раканиги, тохтурасда батизе кIвечIилан бицунаан. БитIун вахъун чIезе гьесда кIолароан, гьединлъидал байбихьуда гIанса хIалтIизабулаан. Рагъдаса нахъегIан ругеб бакIалда (полкалъе обед гьабулеб бакIалда) цо саяхъаб гулла бачIун кьвагьун буго гьазда аскIоб. Цо чангоял лъукъун руго, рихъун-тIутIун рачIарал кесказ – гьасиеги бутIа щун буго…